אריאל שוייצר

אריאל שוייצר (נולד 1964) הוא היסטוריון של הקולנוע, מבקר ואוצר הפועל בצרפת ובישראל.

ביוגרפיה
שוייצר למד לתואר ראשון בחוג לקולנוע וטלוויזיה באוניברסיטת תל אביב ולתואר שני ולדוקטורט במחקר קולנועי באוניברסיטת ה-Sorbonne Nouvelle בפריז. פרסם מספר ספרים על הקולנוע הישראלי בצרפת, איטליה וישראל, ומאמרי מחקר בכתבי עת ישראלים (אלפיים, זמנים) וצרפתיים (Positif, Trafic, Vertigo, Cinémaction), וכן תרגם לעברית את ספרו של הבמאי הצרפתי רובר ברסון, "הערות על הסינמטוגרף".

כאוצר, ערך שוייצר רטרוספקטיבות רבות בישראל, צרפת ואיטליה, שהוקדשו לרובר ברסון (סינמטק תל אביב וירושלים, 2002), ז'אן-לוק גודאר, (סינמטק תל אביב וירושלים, 2003), הרגישות החדשה (המוזיאון היהודי, פריז, 2002), דוד פרלוב (מרכז פומפידו, פריז, 2005), אפוסים היסטוריים בקולנוע הישראלי (מוזיאון השואה, פריז, 2008), קולנוע ישראלי עכשווי (פסטיבל פזארו לקולנוע חדש, איטליה, 2009), תל אביב בקולנוע (פורום דז אימז, פריז, 2009), אורי זוהר (סינמטק צרפתי, פריז, 2012, סינמטק תל אביב ופסטיבל קולנוע דרום, 2013, פסטיבל בואנוס איירס, 2014), ויטוריו דה סיקה (הסינמטק של פורטוגל, ליסבון), ז'אק ריווט (פסטיבל New Horizons, וורצלאב, פולין, 2017), קולנוע נשי ישראלי (במסגרת עונת התרבות ישראל-צרפת: קולנוע לוקסור, פריז, התיאטרון הלאומי של ברטאן, ראן, 2018), דברים שרואים משם: ישראל בעיני במאים זרים (המוזיאון היהודי, פריז, 2019, סינמטק תל אביב וסינמטק ירושלים, 2020), ג׳ונאס מקאס (סינמטק תל אביב, סינמטק ירושלים, 2022), ז׳אן אוסטאש (בסינמטק תל אביב, סינמטק ירושלים, 2024).

אריאל שוייצר שפט בפסטיבלים בינלאומיים רבים לקולנוע, ביניהם סן סבסטיאן (ספרד), ונציה (איטליה), טורינו (איטליה), Filmadrid (ספרד), Indielisboa (פורטוגל), Kino Pavasaris (וילנה, ליטא), Olhar de cinema (קוריטיבה, ברזיל), Pacific Meridian (וולדיווסטוק, רוסיה), Belgrade Author Film Festival (סרביה), New Horizons (וורצלב, פולין), פסטיבל ירושלים (ישראל), דוקאביב (ישראל), הפסטיבל לקולנוע ים תיכוני (מונפליה, צרפת), הפסטיבל לקולנוע אסייתי (ווזול, צרפת), פסטיבל אוברהאוזן לסרטים קצרים (גרמניה), פסטיבל דרמה לסרטים קצרים (יוון).

שוייצר מלמד באוניברסיטת תל אביב ובאוניברסיטת פריז 8, ומתמחה בנאו-ריאליזם האיטלקי, הגל החדש הצרפתי, תנועות הקולנוע המודרני של שנות השישים והשבעים, קולנוע ישראלי של שנות השישים והשבעים, קולנוע ישראלי עכשווי, ז'אן-לוק גודאר ורובר ברסון.

משנת 2004 הוא משמש כמבקר וחבר המערכת בכתב העת הצרפתי "מחברות הקולנוע" (Les cahiers du cinéma).

 מספריו 
אריאל שוייצר, קולנוע ישראלי חדש, הוצאת כרמל, 2017
אריאל שוייצר, הרגישות החדשה: קולנוע ישראלי מודרני בשנות השישים והשבעים, תל אביב, הוצאת בבל-האוזן השלישית, 2003
Ariel Schweitzer, Le nouveau cinéma israélien, Paris, éditions Yellow Now, 2013
Ariel Schweitzer, Le cinéma israélien de la modernité, Paris, éditions L'harmattan, 1997

עורך
a cura di Maurizio De Bonis, Ariel Schweitzer, Giovanni Spagnoletti, Il cinema israeliano contemporaneo, Venezia, Marsilio Editori, 2009

עריכה מדעית ופתח דבר
ז'אן-לוק גודאר, יוסף יצחקפור, ארכאולוגיה של הקולנוע וזיכרון המאה, תל אביב, הוצאת רסלינג, 2006
תרגום ופתח דבר
רובר ברסון, הערות על הסינמטוגראף, ירושלים, הוצאת כרמל, 1999

קישורים חיצוניים

 ישראל בעיני במאים זרים - ריאיון עם ירון לונדון, כאן 11, 5 בינואר 2020 (טיימקוד: 26:08-19:50)








 רב שיח על הקולנוע של אורי זוהר: בהשתתפות דב אלפון, ג'וליה פרמנטו, תום שובל ואריאל שוייצר, ''הזירה-ערוץ 1, 13 ביוני 2013
 ג'ורג' דידי-הוברמן, אלן פליישר ואריאל שוייצר: פאנל על ז'אן-לוק גודאר, מוזיאון תל אביב, 19 בדצמבר 2011 (וידאו, אנגלית), באתר יוטיוב.
 אריאל שוייצר מציג את סרטו של הלמר לרסקי, עבודה, פסטיבל טרוולינג: ראן, 2009 (וידאו, צרפתית), באתר דיילימושן
 ריאיון עם אריאל שוייצר: פסטיבל קאן 2010 , (וידאו, צרפתית), באתר העיתון לה פיגארו
 ריאיון עם רפאל נדג'ארי ואריאל שוייצר: פסטיבל פזארו 2009 (וידאו, צרפתית ואיטלקית), באתר You Tube
 רב שיח על הקולנוע הנשי הישראלי בהנחיית אריאל שוייצר: Forum des images, פריז, 2009 (וידאו, צרפתית), באתר אקדם - הקמפוס הדיגיטלי היהודי
 הרצאותיו של אריאל שוייצר באתר אקדם - הקמפוס הדיגיטלי היהודיִֵֵֵֵ, באתר אקדם - הקמפוס הדיגיטלי היהודי (בצרפתית)

מכּתביו:




 מי אתה אורי זוהר?, הרצאה בסינמטק הצרפתי (וידאו, צרפתית), 12 באוקטובר 2012.
 מי אתה, אורי זוהר ?, טקסט ההרצאה שניתנה בסינמטק תל אביב ב-5 ביוני 2013.
 הריאליזם הציוני, הרצאה במכון אלי ויזל בפריז (וידאו, צרפתית), 27 באוקטובר 2010.







הערות שוליים

קטגוריה:חוקרי קולנוע ישראלים
קטגוריה:מבקרי קולנוע ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:סגל אוניברסיטת תל אביב: קולנוע וטלוויזיה
קטגוריה:מבקרי קולנוע צרפתים
קטגוריה:ישראלים שנולדו ב-1964